DE 


/5: 

OSSIUM  NECROSI. 


dissertatio 

INAUGURA  LIS  MEDICA 

QUAM 

CONSENSU  ET  AUCTORITATE  GRATIOSI 
MEDICORUM  ORDINIS 


UNIVERSITATE  LITTERARIA  BEROLINENSI 
UT  SUMMI 

IN  MEDICINA  ET  CHIRURGIA  HONORES 
RITE  SIBI  CONCEDANTUR 
DIE  XXVII  M.  IULII  A.  MDCCCXXI 
II.  L.  Q.  S. 

PUBLICE  DEFENDET 

AUCTOR 

GEORG.  CAROL.  AUG.  KLEEMANN 

BEROLINENSIS, 


O P P O NENTIBUS 

FR.  STURM  MED.  DR. 

ED.  SC.IIUMANN  med.  dk. 
J,  GABLER.  MED.  STUD. 


B E R O L I N I 
FORMIS  BRUESCIICKIANIS. 


- 


VIRO 


PRAECLARA  ERUDITIONE  ET  DOCTRINA 
ILLUSTRI,  CELEBERRIMO,  EXPERIENTISSIMO 

C.  ASM.  RUDOLPHI 

PHILOSOPHIAE  ET  MEDICINAE  DOCTORI  , HUIUS  PRO- 
FESSORI PUBLICO  ORDINARIO,  MUSEI  ANATOMICI  DIREC- 
TORI, REGI  A CONSILIIS  MEDICIS  INTIMIS,  ORDINIS 
REGII  AQUILAE  RUBRAE  EQUITI,  COLLEGII  MEDICO- 
TECHNICI  PRIMARII  MEMBRO,  ACADEMIAE  SCIENTIARUM 
BEROLINENS.  PARIS.  PHARMACEUTICAE  PETROPOL.  ME- 
DICO - PHYSICAE  ERLANGENS.  RHENAN.  BONNENS.  VETE- 
RINARIAE HAFNIENS.  PHYSICARUM  GOETTlNG.  HALENS. 
IENENS.  LIPSIENS.  MARBURGENS.  ET  ROSTOCHIENS.  NA- 
1 URAE  SCRUTATORUM  BEROLINENS.  ET  MOSQUENS.  PHY- 
SIOGRAPH.  LUNDENS.  LINNAEANAF.  LIPSIENS.  SYDENHAM. 
HALENS.  MINERALOG,  IENENS.  SODALI. 

PRAECEPTORI 
SUMMA  PIETATE  COLENDO 
FAUTORI  AC  PATRONO  EGREGIE  DE  SE 


MERITO 


OB  COMPLURA 


INSIGNIS  BENEVOLENTIAE  ET  HUMANITATIS 

DOCUMENTA 

ATQUE  OPEM  IN  ELIGENDA  SCRIBENDI 
MATERIE 

SIBI  COLLATAM 

HANCCE  DISSERTATIUNCULAM 

PIO  GRATOQUE  ANIMO 


D.  I)  D. 


AUCTOR. 


Praefatiuncula* 


Jam  duclum  notatu  dignissimus  mihi  visus  est  ossium 
morbus,  quem  necroseos  nomine  designare  consueve- 
runt, siquidem  auctores  saeculorum  praeteritorum  eam 
sequi  solebant  sententiam,  qua  novum  omnino  os  in- 
staurari censerent.  Potissimum  vero  Rudolphii  Viri 
Illustrissimi  lectiones  de  anatomia  pathologica  me 
permoverunt,  ut  animum  meum  ad  hancce  materiem 
propius  attenderem.  Gravissimo  enim  huius  Viio  testi- 
monio, qui  sexcenta  ossium  necroticorum  exemplaria 
indagavit,  maximaque  cum  diligentia  perscrutatus  est, 
extra  omnem  dubitationis  aleam  ponitur,  eam  tantum- 
modo necrosin  existere,  de  qua  in  dissertatiuncula 
fusius  quaedam  exposui,  quippe  qua  haud  novum  os 
substituatur,  sed  pars  modo  ossis  non  ex  toto  enecati 
sit  superstes,  atque  adeo  nonnullis  imponat,  ut  novum 
os  esse  conformatum  persuasissimum  sibi  habeant. 


De  ossium  Necrosi. 


U t inflammationis  molliorum  partium,  solutione  benigna 
non  terminatae  varii  exitus  animadvertuntur,  ita  even- 
tus diversi  ex  ostitide  haud  soluta  superstites  sunt. 

Haecce  vero  ostitis  morbus  haud  rarus  est,  quia 
os  unumquodque  magna  vasorum  sanguif erorum  copia 
instructum  est,  et  experientia  docet,  quo  magis  organon 
vasis  sanguiferis  intertextum  sit,  eo  facilius  etiam  in- 
flammatione affici  posse. 

Si  inflammatio  mollium  partium  solutione  non  ter- 
minatur, subsequi  eam  solet  exitus  triplex:  vel  suppu- 
ratio apparet,  vel  sphacelus  aut  gangraena,  vel  indu- 
ratio.  Huiusmodi  est  etiam  ostitidis  exitus  triplex: 
suppuratio  vel  exulceratio,  quae  cariei  nomine  venit, 
et  si  rarefactioni  parenchymatis  nupta  est,  spina  ven- 
tosa nuncupatur,  vel  iriduratio  nascitur,  quae  exostosis 
dicilur,  aut  denique  sphacelus  inducitur,  quem  in  osse 
necrosin  vocamus.  Illius  necroseos  adumbratio  argu- 
mentum huius  opusculi  sistet,  sed  antequam  ad  eius 
expu-.tionem  me  accingo,  quaedam  praemittere  oportet 

de  ossium  fabrica,  ut  faciliora  sint  intellectu  quae 
sequentur. 

De  ossium  fabrica. 

Os  ex  cartilagine,  terra  ossium  (calcaria  phospho- 
rica)  imbuta,  constructum  est;  cartilago  vero  ex  tela 
cellulosa,  gelatina  impraegnata,  constat,  quam  ob  rem 
tela  cellulosa  ut  in  mollibus,  etiam  in  duris  partibus 
pro  fundamento  habenda  est.  Illa  tela  cellulosa  im- 
pertit ossi  structuram  reticulatam,  qua  gaudet,  et  quae 
facillime  oculis  patere  solet,  si  cui  ossi  per  macera- 
tionem ex  acido,  calcaria  illa  detrahitur,  quo  facto 
tela  cellularis  reticuli  ad  instar  remanet.  Haecce  in- 
dagatio ab  omnibus  fere  recentioribus  iisque  illustris- 
simis jirofessoribus  rei  medicae  instituta,  omnes  refu- 
tat theorias  veterum,  qui  ossa  ex  fibris,  laminis  et  ta- 
bulis altera  supra  alteram  imposita,  congesta  credebant; 

nec  minus  refellit  eos,  qui  vulgatam  de  penitioii  os- 
sium fabrica  sententiam  amplectebantur:  ossa  perios- 

teo formari,  ut  Duhamel  i)  proposuit,  quippe  qui  os 
periosteo  eodem  modo,  quo  lignum  in  plantis  ab  cor- 
tice progigni  dixit,  et  experimentis  multis  sibi  persua- 
sum habuit:  periosteum  organon  esse,  in  quo  succus 

osseus  paretur,  imo  periosteum  os  esse  etiamnum  molle, 
quod,  internas  laminas  deponendo,  damna  reparet, 
quae  ex  morbis  aliisque  malis  ossa  interdum  invadant, 
quam  ob  rem  etiam  structuram  ossium  laminosam  se 
evicisse  credidit. 


i)  Vid.  Mem.  de  1’academ.  des  Sc.  174;. 

Experimenta  vero  et  indagationes  sedulo  institutae 
nos  docuerunt,  uniuscuiusque  ossis  primordium  carti- 
laginem esse,  quod  iam  pericula  beati  Halleri,  circa 
pullos  instituta  abunde  evicerunt,  et  ut  in  pullis,  etiam 
in  foetu  processus  ossificationis  evenit. 

Tertia  nempe  hebdomada  post  conceptionem  ubi 
embryo  humanus  primum  observari  potest,  omni  os- 
sium vestigio  caret.  Post  quintam,  sub  finem  sextae 
hebdomadae,  apparent  primum  ossa  clavicularia  et  costae, 
forma  cartilaginis  indutae,  et  sensim  sensimque  etiam 
cetera  corporis  ossa.  Ex  hisce  cartilaginibus,  vel  in 
iis  ipsis  formantur  ossa;  dum  calcaria  phosphorica  in 
iis  deponitur,  et  interstitia  cartilaginis  pedetentim  ea 
implentur.  Primum  ossificationis  vestigium  vocatur 
punctum  ossificationis,  nucleus  osseus,  et  formam  ma- 
culae albidae  haud  pellucidae  exhibet,  plerumque  in 
cartilagine  media,  in  longis  vero  ossibus  etiam  in  ex- 
trema apparet. 

Ossibus  parvis  et  simplicioribus  tantummodo  unus 
nucleus,  maioribus  et  compositis  vero  plures  inesse 
solent,  a quibus  nucleis  ossificatio  sensim  sensimque 
ad  omnes  ossis  futuri  partes  procedit.  Quam  ob 
rem  etiam  ossa  infantum  ad  lucem  editorum,  ex  plu- 
rimis constant  partilius,  quia  ossificatio  nondum  ex 
toto  peracta  est,  sed  potius  aetate  finitur  provectiore, 
et  tum  demum  illam  densitatem  accipiunt  ossa,  qua 
gaudent  in  corpore  adulto. 

In  ossibus  longis  distinguuntur  praecipue  duae  partes: 
epiphysis  et  diaphysis.  Diaphysis  s.  corpus  ossium  in  foetu 
et  diu  etiam  post  partum  seiunctum  est  ab  epiphysi- 
bus  s.  partibus  eorum  extremis,  quippe  quae  diaphysi 

massae  cartilagineae  ope  adfixae  sunt.  Illa  media  pars 
praebet  semper  indolem  duriorem  ephiphysibus,  qua- 
rum fabrica  spongiosa  invenitur.  Ossa  plana  duabus 
constant  lamellis,  inter  quas  diploe  latet,  quae  struc- 
turam reticularem,  medulla  repletam,  refert. 

Pagina  cuiusque  ossis  externa  periosteo,  interna 
ossium  tubulosorum  tela  medullari  circumdata  est, 
quae  etiam  periosteum  dicitur  internum,  quia  pagi- 
nam, quae  circumdat  cavitatem  medullarem,  munit. 

Periosteum  externum  membrana  est  densa,  vasis  multis 
sanguiferis  pertexta,  quae  ex  ea  in  ossis  parenchyma  ceu 
nutrientia  eius  vasa  transeunt,  et  partim  his  vasis,  partim 
tela  cellulosa  densa  externae  eius  paginae  adnectitur. 
Tela  medullaris,  quae  internam  ossium  obvestit  pagi- 
nam itaque  cavum  circumdat  medullare,  medullam 
continet,  et  reti  trabecularum  ossium  tenuissimarum, 
quae  transversim  discurrunt  fulcitur;  etiam  tela  con- 
stat cellulari,  sed  tenuiori  quam  periosteum:  Magna 

vasorum  copia  instructa  est,  quae  cum  iis  ex  periosteo 
et  cum  ramis  arteriae  nutrientis  ossium  anastomosin  in 
parenchymate  eius  ineunt. 

Spatium  cavi  medullaris,  medulla  ossium  repletum 
est , quae  etiam  interstitia  partium  spongiosarum  im- 
plet, quae  medulla  vero  valde  differt  a nervorum  me- 
dulla quoniam  nihil  est,  nisi  massa  pinguiuscula. 

Vasis  sanguiferis  gaudet  os  multis,  ut  iam  supra 
posui,  quae  ei  partim  ex  periosteo  et  tela  medullari, 
partim  ex  arteriis  nutrientibus  ossis,  quarum  singula 
ossa  unam  saltem  habent,  admittuntur,  et  per  fora- 
nrinula  nutritia  ramulos  ad  ossis  parenchyma  mittunt. 
An  os  vero  nervis  instructum  sit  nec  ne,  latet  etiam- 

num  in  obscuro,  siquidem  alii  hoc  affirmant,  alii  vero 
negant;  sed  vasa  omnia  sanguifera  ossium  nervis  etiam 
stipata  sunt,  quibus  praecipue  periosteum  instructum 
esse  videtur,  quum  Isenffamm  i)  ramulum  nervi  obtu- 
ratorii observaverit,  qui  musculum  tricipitem  perforans, 
usque  ad  periosteum  extendebatur.  Haec  hactenus  de 
ossium  fabrica. 

Ex  hac  brevi  expositione  cognosci  potest  facilli- 
me, morbos  ossium,  prae  ceteris  inflammationem  eius- 
que  exitus,  si  etiam  illis  mollium  partium  omnino  ae- 
quales sint,  tamen  discriminis  inter  utramque  fabri- 
cam causa,  alios  esse  debere,  ratione  formationis  phae- 
nomenorum et  progressus  mali.  Ossium  morbi  quasi 
occultius  nascuntur,  siquidem  ossa  non  tali  gaudent  sen- 
sibilitate,  quali  aliae  corporis  partes;  eorum  que  vitia 
iam  ad  nimium  gradum  progressa  sunt,  antequam  co- 
gnosci possint.  Porro  etiam  morbi  durarum  partium 
decursum  tardiorem  servant  neque  a primis  initiis  tam 
vehementer  vitam  insultant,  quam  molliorum  partium 
morbi  et  organorum  nobiliorum,  quod  ex  vi  vitali  exi- 
gua, quae  ossibus  inest,  facillime  intelligi  potest. 

Diagnosis  etiam  morborum  ossium  est  difficilior, 
siquidem  ossa  plurima  in  mediis  partibus  mollibus  et 
ab  iis  circumdata  latent,  quam  ob  rem  vero  etiam  af- 
fectiones eorum,  si  quadantenus  progessae  sunt,  sub- 
ito organismum  totum  et  vitam  haud  gravius  offendere 
possunt,  quum  morbus  plerumque  non  antea  animad-  ♦ 
vertatur,  quam  partes  molles  iam  affectae  sint.  Pia- 


i)  Ricliter  chirurg.  Bibliothek  6t.  Stiick. 


tione  etiam  curationis  et  remediorum  localium  appli- 
candorum ossa  propter  situm  modo  adumbratum  va- 
rias offerunt  difficultates. 

Nomen  necroseos,  a verbo  graeco  ti£*gos:  mors 
deductum,  primum  a Louis  i)  chirurgo  Franco-gallico 
celeberrimo  usurpabatur,  et  eum  ossis  statum  praeter- 
naturalem  significat,  quo  aliquod  ossis  ramentum,  cu- 
ius vis  vitalis  extincta  est,  a sanis  eius  partibus  absces- 
sit, vel  proxime  abscessurum  est.  Talis  est  etiam 
Weidemanni  expositio  de  notione  illius  morbi,  qui  in 
libro  iam  laudato  haec  habet:  „Necrosin  appello,  quan- 
do vis  vitalis  ossium  alicubi  omnino  extincta  est,  ut 
pars  illa  nutrimento  suscipiendo  in  posterum  inepta 
absolvatur/' 

Necroseos  existunt  duae  species,  ratione  sedis  di- 
stinctae, prout  aut  externam  aut  internam  ossis  pagi- 
nam afficit.  Necrosis  in  pagina  externa,  ubi  aut  maior 
aut  minor  eius  pars  enecatur,  dicitur  etiam  exfoliatio, 
s.  necrosis  2)  partialis  et  superficiaria,  eademque  divi- 
ditur in  exfoliationem  sensibilem  et  insensibilem;  si- 
quidem in  prima  ossis  parvae  tabulae  teneritatis  causa 
foliolo  non  dissimiles  expelluntur,  in  altero  vero  casu 
pars  enecata  sine  phaenomeno  illo  disparet,  quaprop- 
ter posterior  species  nomen  perperam  tulit,  quum  ac- 
tione vasorum  resorbentium  pars  emoriens  evanescit, 
ideoque  resorptio  dicenda  sit,  minime  vero  exfoliatio, 
quae  semper  sub  observationem  cadere  debet. 


1)  Weidmann  de  Necrcsi  ossium,  pag.  7. 

2)  Le  veille  memoires  de  physiologiae  ct  de  cliirur- 
gio  pratique.  pag.  249. 

Alia  vero  species  est,  ubi  pagina  ossis  interna,  quae 
tela  circumdatur  medullari,  emoritur,  ab  sanis  partibus 
secedit,  siccescit,  et  seriem  phaenomenorum  infert, 
quam  infra  demonstrabo.  Haec  necrosis  a nonnullis  i) 
ut  a Leveille,  necrosis  profunda  dicta,  est  necrosis 
sensu  strictiore,  et  interna  etiam  vocatur. 

Sed  alii  iidemque  praeclarissimi  viri,  de  hac  ne- 
CKOsi  definitiones  alias  exhibuerunt,  siquidem  morbum 
hunc  enecationem  ossis  totius  nominant,  qua  novum 
os  cii'ca  emortuum  formetur,  idque  ipsum  illi  ad  exem- 
plaris instar  inserviat;  quam  expositionem  fere  omnes 
auctores  amplectebantur,  et  quae  praecipue  Franco- 
gallis  et  inter  eos  a David  2),  Chopart,  Robert  pro- 
posita est,  de  qua  expositione  Leveille  in  libro  suo 
laudabili:  „On  entend  generalement,  inquit,  par  ne- 
crose cette  maladie  d’un  os  suivie  de  sa  mort,  et  de 
Ia  regeneration  d’un  autre  qui  1'entonre.  “ Quaenam 
utriusque  opinionis  verior  sit,  ex  his  quae  subiungam 
elucebit. 

Morbi  diagnosis  haud  facilis  est,  si  os  integumen- 
tis suis  naturalibus  adhuc  circumdatum  est,  et 
certior  demum  redditur,  si  partes  molles  iam  ita 
destructae  sunt,  ut  os  denudetur  ideoque  specillo  vel 
digito  pateat,  quia  inter  primordia  necrosis  maximam 
similitudinem  cum  aliis  ossium  morbis  prae  ceteris 
vero  cum  carie  habet.  Incerta  ergo  utique  remanet 
usque  ad  rupturam  molliorum  partium,  et  tum  saepe 
etiam  nondum  ex  toto  certa  fieri  potest.  Attamen  ut- 

1)  1.  c.  pag.  249. 

2)  David.  Observations  sur  une  maladie  d’os  connue 
sou  les  nom  de  Necrose. 

plurimum  haec  phaenomena  morbi  praesentiam  indicare 
solent : Dolor  vehemens  atque  profundus  in  parte 

affecta  primum  huius  moi'bi  indicium  est;  hunc  vero 
dolorem  sequuntur  inflammationis  symptomata,  qua 
ostitide,  cuius  effectus  necrosis  est,  morbus  inchoatur, 
ut  iam  supra  posui.  Illa  vero  utplurimum  lenta  est, 
altius  haeret,  longas  periodos  habet,  et  graviora  osten- 
dit symptomata.  Dolores,  si  lenta  est  inflammatio,  non 
vehementes  sunt,  sed  semper  profundiori  ossi  ini>ae- 
rent,  et,  si  partes  molles  nondum  affectae  sunt,  vix 

pressione  externa  augentur.  Sensim  sensimque  intu- 

- 

mescit  ossis  vel  maior  vel  minor  pars,  vel  circuitus  to- 
tus, quo  tumore  membrum  deforme  reddi  solet.  Cum 
hisce  symptomatibus  cietur  utique  febris  inflammatoria, 
quo  facto  post  longius  vel  brevius  temporis  interval- 
lum, etiam  molles  partes  affliguntur,  ob  pressionem 
quam  os  tumidum  in  eas  exercet.  Primum  eae  partes 
tentantur  quae  ossi  proximae  sunt,  interea  cutis  diu 
etiam  immutata  permanet,  sero  demum  in  rubellum 
vel  violaceum  vel  plumbeum  colorem  mutatur,  et  il- 
lius inflammationis  speciem  refert,  quam  recentiores, 
praecipue  Rust,  pseudoerysipelas  vocant,  et  quae 
semper  symptoma  vitii  gravioris  in  intima  parte 
membri  est,  quod  adoritur.  Tumor  vero  partium  ex- 
ternarum non  acuminatus,  sed  magis  diffusus  apparet, 
adeo,  ut  limites  eius  difficillime  terminari  possint,  et 
modo  una  ossis  regio,  modo  totum  membrum  tumes- 
cat. 

Partes  molles  in  suppurationem  transeuntes  tandem 
rumpuntur,  et  puris  copiam  eliminant,  hoc  vero  effuso 

utplurimum  tormenta  aegroti  vehementia  minime  sub- 
levantur, sed  in  membro  altius  perseverant. 

Febris  acuta  nunc  vel  remittit  vel  in  lentam  con- 
vertitur ob  impetum  magnum  morbi,  aut  ob  suppura- 
tionem nimiam  si  morbus  magnam  corporis  partem 
tenuit,  quae  febris  plerumque  vitam  aegroti  terminat. 

Ulcera  ex  mollium  partium  suppuratione  exorta, 
quibus  os  vitiosum  subest,  modo  maiora  modo  minora 
et  magis  minusve  inaequalia  sunt ; puris  magnam  ef- 
funduut  copiam,  oris  incurvis  callosis  cinguntur,  vel 
caro  ex  iis  excrescit  ex  flavo  albescens  aut  laete  rubra 
sensus  expers,  interdum  vero  vehementer  dolens,  quae, 
si  tangatur,  sanguinem  facillime  emittit.  Ulcera  haec 
aut  nunquam  clauduntur  morbo  perdurante,  aut  si 
clauduntur,  rursus  erumpunt  post  aliquod  temporis 
intervallum, 

Alii  etiam  signis  necroseos  pathognomonicis  ad- 
numerant  colorem  nigrum,  quo  saniem  effusam  lina- 
mentum imbuere  dicunt,  sed  alii  pracipue  Weid- 
mann  i)  hoc  negant,  et  incertum  signum  nominant, 
quum  colorem  illum  linteo  carpti  animadverterent 
necrosi  absente,  neque  invenirent  ubi  necrosis  adfuit. 
Praeterea  auctor  nominatus  pus,  quod  vidit  in  hoc 
morbo,  fere  semper  bonae  notae  fuisse  contendit. 
Idem  vero  symptomatibus  hisce  aliud  adiecit:  „Si  tu- 

mor, inquit,  inflammationis  comes  pone  os  haereat, 
vel  ipsum  os  comprehendat,  vel  in  latum  diffusus 
parum  emineat,  tandem  collectum  pus  obscure  tantum 


i)  I.  c.  pag.  18. 


et  in  profundo  sentiri  possit,  est  necrosis  vero  simile 
in  osse.  “ 

Sed  ex  omnibus  hucusque  dictis  satis  mihi  elucere 
videtur,  nullum  signorum  recensitorum  certum  et  ne- 
crosi soli  proprium  esse;  sed  cum  aliis  morbis  facile 
confundi  posse  hoc  vitium  credo,  praecipue  cum  carie, 
quam  sententiam  Richterus  2)  etiam  affirmat. 

Ut  vero  diagnosis  certa  eruatur,  et  status  morbi 
rite  cognoscatur,  indagandus  est  ulcerum  molliorum 
partium  fundus.  Si  itaque  ulceris  ostia  late  patent, 
immittendus  est  digitus  (si  angustiora  sunt,  specillum 
argenteum)  et  usque  ad  os  protrudendum;  tum  in- 
dagandum est,  utrum  os  periosteo  denudatum  sit  nec 
ne,  si  illud  adhuc  superest,  sentit  aegrotus  tactum,  si 
deest,  pars  etiam  qua  secedebat  mortua  est,  nec  quid- 
quam sentit.  Si  ossis  pars  denudata  et  mortua  inve- 
nitur, tentandum,  an  foraminula  adsint,  cloacae  a 
Weidmann  nominatae,  quae  plerumque  usque  ad  par- 
tem emortuam  transeunt,  si  inveniuntur,  per  ea  spe- 
cillum demittendum  investigandumque  est,  an  labefac- 
tata intus  sit  pars,  necne. 

Specillo  inmisso  porro  scrutandum  est,  utrum  una 
tantummodo  ossis  pars,  an  plures  emortuae  intus  la- 
teant; si  plures  adsunt,  inveniuntur  etiam  plurima  fo- 
raminula, et  ramenta,  diversis  locis  a se  invicem  sepa- 
rata. Horum  plura  subesse  patet  etiam,  si,  unaaltera- 
ve  emortua  particula  exemta, sanatio  non  contingit,  sed 
unum  ramentum,  idque  magnum,  offertur  specillo  ex 


2)  1.  c.  8t,  Eand  pag.  73. 


ploratorio  etiam  diversis  locis;  attamen  tiimor  ossis  ae- 
qualis, non  interruptus  est,  ut  in  eo  casu  ubi  plura 
subsunt:  nam  plures  tumores,  a se  invicem  seiuncti  et 
singula  ulcera,  hunc  statum  portendunt.  Si  vero,  quod 
saepe  evenit,  ramentum  s.  pars  emortua  rmllo  modo 
inveniri  potest,  diagnosis  etiam  est  dubia,  et  demum 
temnore  aliquo  interiecto  luculentior  redditur.  Sed 
ostia  ulcerum,  quae  sanationem  semper  respuunt, 
saltem  morbi  suspicionem  suppeditant.  Hac  ratione 
status  morbi,  examine  sedulo  et  rite  instituto,  ex  sig- 
nis pi'olatis  utplurimum  certissime  cognoci  potest. 

Illis  morbis  quibuscum  necrosis  facillime  confun- 
di potest,  prae  ceteris  caries  adnumeranda,  et  necesse 
est,  ut  uterque  morbus  rite  invicem  distinguatur.  Ca- 
ries et  necrosis,  ita  ut  ulcus  et  sphacelus  in  mollibus 
partibus,  distinguendae  sunt,  siquidem  caries  vita  ano- 
mala  est  ossis,  necrosis  vita  extincta.  Existunt  etiam 
aliae  notae,  quas  confusioni  utriusque  morbi  obver- 
sari dicunt. 

Cariem  nempe  ossa  spongiosa,  necrosin  ossa  den- 
siora afficere  dicunt,  sed  uterque  morbus  simul  saepe 
in  uno  osse  invenitur  i),  et  in  spongioso  et  in  densio- 
ri ; porro  priorem  morbum  praecipue  ex  internis,  pos- 
teriorem externis  causis  exoriri  credunt,  quam  senten- 
tiam experientia  refutat,  siquidem  et  internae  causae 
et  necrosin  et  cariem  inducere  possunt.  Alii  etiam 
auctores  discrimen  inter  pus  ulcerum  quibus  os  necro- 
ticum subest,  et  eorum  quae  carie  orta  sunt  statue- 


i)  Horn  und  Ilenlie  KlinEches  Taschenbuch,  1807. 

runt,  quod  alii  ut  Weidmann  negant,  cuius  sententiae 
iam  supra  mentionem  feci. 

Macdonald  i)  de  discrimine  inter  utrumqne  mor- 
bum haec  habet:  Ulcera  ossis,  carie  affecti  malae  in- 

dolis et  visu  foeda  sunt;  nunquam  in  papillarum  si- 
militudinem elevantur,  atque  pus  quod  semper  est 
malae  indolis  multo  parcius  est,  quam  in  ulceribus  ex 
necrosi. 

Sed  in  utroque  morbo  pus  modo  illam,  modo 
hanc  indolem  praebere  posse  autumo,  quia  origo  se- 
creti illius  sine  dubio  pro  ratione  constitutionis  et 
causae  morbi  differt ; corpus  cachecticum  producit  ut 
in  uno  etiam  in  altero  casu  pms  malignum  aut  saniem, 
et  vice  versa  corpus  minus  debilitatum  pus  melioris 
notae.  Neque  ignorandum,  quia  summi  est  ponderis  os 
minoiem  facultatis  vitalis  gradum  tenere,  quam  par- 
tes molles,  et  hinc  pus,  quod  in  ossium  morbis  effluit 
et  iis  omnino  naturale  est,  saniem  dici  posse,  si  in 
carne  producitur;  os  vero  meliorem  secretionem  prae- 
stare non  posse. 

Weidmann  2)  et  alii  auctores  tria  morbi  stadia  as- 
sumserunt,  nempe  stadium  mortificationis  alicuius  par- 
tis, stadium  dissolutionis  eius,  et  stadium  dissolutionis 
peractae.  Prima  duo  stadia  in  necrosi  non  exacta 
distingui  posse  autumo,  quia  os  adhuc  utique  mollibus 
integumentis  suis  circumdatum,  et  iam  supra  positum 
est  cognitionem  certam  solummodo  ex  indagatione  os- 


1)  Disputatio  inauguralis  medica  de  Necrosi  ac  Callo. 

sis  ipsius  vel  digito  vel  specillo  redundare:  et  Weid- 
mann  haud  dubie  cognitionem  eorum  stadiorum  in 
externa  necrosi  s.  exfoliatione  collocavit,  ubi  integu- 
mentis disruptis  etiam  pars  vitiata  oculis  conspici  et 
ita  decursus  morbi  observari  potest. 

De  separatione  particulae  ossis  mortuae. 

Super  hac  re  perinde  ac  de  omnibus  huiusce  morbi 
phaenomenis  variae  opiniones  prostant.  Separatio  ipsa 
modo  longius  modo  brevius  temporis  spatium  poscit,  quod 
vero  pro  ratione  aetatis,  constitutionis,  magnitudinis  par 
tis  affectae  et  structurae  ossis  differt,  sed  generatim 
tardius  fit,  quantilla  partium  sphacelo  enecatarumin 
carne,  quod  ex  vitali  facultate  exigua  ossium  deduci 
potest.  Thedenius  i)  partes  enecatas  ossium  cranii 
hebdomada  quarta  eductas  se  vidisse  contendit,  partes 
vero  ossium  fistulosorum  quinta  hebdomada  in  adoles- 
centibus. In  adulto  exfoliabantur  priora  die  quadra- 
gesimo, ultima  quinquagesimo,  in  senibus,  etiam  tar- 
dius illam  per  exfoliationem  quae  ex  collisione  nasci- 
tur semper  lentam  nominat  auctor. 

Yan  Swieten  2)  separationem  illam  actioni  arte- 
riarum, quae  continua  quasi  arietatione  partem  moi- 
tuam  expellat,  tribuit.  Celsus  3)  de  medicina:  si  quod 
etiam,  inquit,  os  adustum  est,  a parte  sana  recedit, 
subitque  inter  integram  et  mortuam  partem  caruncula. 


1)  Nene  Bemerkungen  und  Erfahrungen  zur  Bereiche- 
rung  der  Wuhdarzeneikunst. 

2)  Condentar:  in  aphorismis  Boerhavii.  §.  252. 

5)  Celsus  de  medicina.  Liber  VHI.  cap.  a. 


quae  quod  abscessit,  expedit.  Alii  etiam  partis  mor- 
tuae separationem  ex  suppuratione  deduxerunt,  haec 
vero  in  necrosi  non  exstat,  quapropter  hoc  theorema 
reiiciendum  est. 

Aliam  interpretationem  modi,  quo  eveniat  sepa- 
ratio, exhibuit  Weidmann  i)  quippe  qui:  „ videmus, 
inquit,  periosteum  intumescere  et  ipsum  os,  quod  et 
temporis  progressu  mollius  fit,  videmus  ossium  super- 
ficies laeves  circum  finitimas  emortuarum  partium  oras, 
scabras  atque  inaequales  fieri,  porro  crenam  agere, 
quae  sub  illo,  quod  absolvi  debet  ossi  ramento  undi- 
que continuatur,  quo  ossium  contextus,  temporis  pro- 
cessu rarescit,  sicque  corrupta  pars  parum  vivae  co- 
haeret, tandemque  prorsus  absolvitur.  “ Crenam  illam 
omnino  se  efficacem  praestare  non  posse  ait,  nisi  sub- 
ducantur particulae  hanc  ossis  partem  constituentes: 
vera  igitur  separationis  illius  ratio  in  subductione  par- 
ticularum est,  quae  inter  vivam  mortuamque  ossis 
partem  affines  sibi  adiacent,  cohaerentque.  Haec 
quidem  explicatio  naturae  convenientissima  videtur,  si- 
quidem iuxta  analogiae  leges  ex  partibus  mollibus  est 
desumta,  in  quibus,  si  qua  earum  sphacelo  laborat, 
pars  mortua  eodem  modo  secedit,  quo  Weidmanno 
auctore  in  ossibus  hoc  evenire  consuevit. 

Causae  morbi. 

Quaecunque  ossis  vitam  delere  possunt,  etiam 
morbo  excitando  idonea  sunt,  eumque  vel  immediatim 

vel  mediatim  cient,  sive  hoc  fiat  via  dynamica,  sive 
mechanica,  sive  chemica. 

Causae  dividi  possunt  in  locales  et  universales, 
aut  in  externas  et  internas.  Ad  causas  externas  perti- 
nent prae  ceteris  vulnera  ossium,  quae  vel  periosteum 
solummodo  vel  ossis  parenchyma  ipsum  penetrant ; ce- 
teroquin  fracturae  comminutae,  luxationes,  thlasmata, 
cauterium  actuale  et  potentiale,  usus  et  applicatio  spi- 
rituosorum  et  acrium  medicamentorum  ad  os;  alia  no- 
centia quae  nimia  vi  ad  os  ipsum  vel  partes  circum 
dispositas  agunt;  pressiones  vehementes  et  congelationes 
causis  inserendae  sunt.  Ribes  i)  narrat  in  bello  Ros- 
sorum  cum  Francogallis  A.  MDCCCXII,  necrosin  saepe 
animadversam  fuisse  ex  congelatione,  et  praecipue  os- 
sium tarsi  et  carpi.  Omnes  causae  recensitae  aut  ad 
periosteum,  aut  ad  os  ipsum  aut  telam  medullarem 
agere  et  morbum  inducere  possunt.  Praecipue  vero 
noxia  1'espicienda  sunt,  quae  periosteum  valde  offen- 
dunt, et  dissolutionem  eius  ab  osse  ideoque  etiam  de- 
nudationem eius  efficiunt.  Os  accipit  vasa  et  citra  du- 
bium etiam  nervos  ea  concomitantes  ex  periosteo,  quae 
quum  conditiones  vitae  organicae  sint,  facile  intelligi 
potest,  quam  ob  rem  integritas  membranae  illius  ad 
naturalem  functionem  ossium  necessaria  sit. 

Sed  illae  potentiae  nocentes,  nisi  gradum  certum 
atrocitatis  attigerint,  non  illico  necrosin  inducunt,  sed 
saepenumero  vitia  ex  illis  iniuriis  coorta,  periodos  in- 
flammationis suppurationis  percurrunt,  antequam  ene- 
catio  perfecta  nascatur.  Gradus  ergo,  quo  causae  os- 


l)  Dictionaire  geueral  des  Sciences  medicales.  35. St,  p.  344. 


sa  insultant  respiciendus  est,  et  vitium  ex  iis  natum 
sempcr  diversam  habet  extensionem  ratione  vis,  qua, 
agunt  i).  Neque  dispositio  individua  negligenda  est 
siquidem  vis  vitalis  iam  valde  depressa  sit,  necesse 
est,  ut  necrosis  oriatur. 

Illae  causae  vero,  quae  separationem  periostei  ab 
osse  adferunt,  progignunt  utplurimum  exfoliationem 
s.  necrosin  externam.  Causae  autem,  quae  necrosin 
profundam  s.  veram  inducunt,  xtt.ique  internae  sunt, 
ut  metastases  cuiuscunque  indolis,  cachexiae  et  prae- 
sertim morbus  scrofulosus,  syphilis  et  scorbutus,  quae 
uno  vel  altero  modo  inflammationem  telae  medullaris 
vel  paginae  ossis  internae  incendunt.  Porro  abusus 
mercurii,  qui  fere  ab  omnibus  auctoribus,  causis  ad- 
numeratur,  nec  non  quaeque  irritatio  localis  quae 
debilitatem  comitem  habet,  quippe  quae  omnia  affec- 
tionem organorum  advehunt  in  cavo  medullari  collo- 
catorum. Scarpa  2)  in  commentario  de  ossium  peni- 
tiori structura  refert,  tibiam  canis  tenelli  se  pertu- 
disse usque  ad  meditullium,  per  hiatum  specillum  in- 
gessisse, medullam  cum  membrana  sua  delevisse,  et 
cavum  tibiae  loco  medullae  linamento  implevisse. 
Enecationem  partis  totius  internae  ossis  secutam  fuisse 
dicit  laesionem  illam,  et  reliqua  morbi  symptomata 
describens:  „Phaenomena,  inquit,  huic  similia  haud 

infrequentia  in  nostro  genere  sunt,  quoties  ossium 
nutritio  atque  incrementum  a parte  meditullii  propter 
talem  insultationem  maligne  praepeditur/'  Phaeno- 

mena  vero  illa,  quorum  auctor  celeberrimus  mentio- 
nem facit,  illa  necroseos  verae  sunt,  et  qnod  laesio 
mechanica  experimenti  causa,  in  hoc  casu  a Scarpa  in- 
stituta, effecit,  infert  etiam  quaeque  alia  affectio  mem- 
branae medullaris,  sive  ab  interna,  sive  externa  causa 
pendeat,  quae  integritatem  eius  offendit. 

Ossibus  etiam  dispositio  peculiaris  ad  morbum  ra- 
tione fabricae  magis  minusve  densioris  inest,  qua- 
propter lex  valere  videtur:  quo  durius  sit  os,  eo 

facilius  etiam  necrosi  affici  posse;  hinc  quoque  cylin- 
drica ossa,  praecipue  diaphysis  eorum  duritiei  causa 
saepissime  illo  morbo  laborant,  ossa  spongiosa  vero 
magis  carie  affliguntur.  Sed  caries  et  necrosis  animad- 
vertuntur saepe  in  eodem  osse,  quarum  haec  facile  ex 
illa  originem  trahit;  pariter  ac  ulcera  molliorum  par- 
tium oblatis  conditionibus  in  sphacelum  vertuntur. 

Morbus  iste  atrocissimus  neque  sexui,  neque  ae- 
tati nec  habitui  parcit,  verumtamen  adolescendam  et 
inediam  aetatem,  et  genus  hominum  duris  laboribus 
et  externis  iniuriis  expositum  magis  adoritur.  IS" ulla 

etiam  corporis  nostri  ossa  immunia  sunt  morbo,  prae- 
cipue vero  illa  subiguntur,  quae  in  extremis  partibus 
haerent,  et  tubulosa  gaudent  structura,  attamen  lata 
quoque  tum  maiora  tum  minora  infestantur  etiam  vi- 
tio. Nonnunquam  plura  ossa  in  uno  homine  afficiun- 
tur, et  Macdonald  i)  puellam  annorum  trium  se  vi- 
disse narrat,  cuius  omnia  fere  ossa  hoc  morbo  labora- 
vi nnt. 


i)  1.  c. 

Spatium  temporis  autem,  quo  morbus  excolitur, 
quam  maxime  differt  ratione  aetatis,  constitutionis  et 
ossis  affecti;  plurima  exempla  exstant,  quae  moram 
morbi  plurimorum  annorum,  praecipue  ossium  longo- 
rum extremitatum  evincunt. 

Morbi  historia. 

Morbus  antiquioribus  medicis  haud  incognitus 
fuit;  Hippocrates  i)  enim  eius  mentionem  facit,  spha- 
celismi  nomine  eum  significans,  sed  necrosin  autumasse 
videtur  externam  seu  exfoliationem.  Celso  etiam  inno- 
tuisse videtur  morbus,  sed  sensu  Hippocratico.  Prae- 
terea Abulcasem,  Scultetus,  Ruyscb,  Cheselden,  Morand, 
Russei,  hunc  morbum  scilicet  necrosin  veram  descrip- 
serunt, et  maioribus  temporibus  nomine  cariei  siccae 
notus  fuit;  attamen  Louis  chirurgus  Francogallicus 
primus  fuisse  perhibetur,  qui  morbum  necroseos  nomi- 
ne designaverit,  sed  minime  sensum  rectum  huic  sig- 
nificationi subiunxerit,  siquidem  totum  ambitum  alicu- 
ius ossis  enecari  autumavit.  Etiam  omnes  qui  antea 
de  necrosi  scripserunt,  ut  David,  Chopart,  Troia,  Mac- 
donald  etc.  notiones  perversas  de  morbo  conceperant, 
plurimique  vero  etiam  auctorum  recentiorum  secuti 
sunt  illam  opinionem.  Nempe  totum  os  enecari,  no- 
vum circa  mortuum  formari  contendebant  ex  periosteo 
quod  ossesceret,  aut  lympha  ex  eo  effunderetur,  cum- 
que in  modum  os  constitueretur.  Hoc  novum  os, 
structurae  spongiosae,  vaginam  quasi  circum  vetus 
emortuum  formare  credebant. 


i)  Aphorism.  Sect.  VII.  LXXIII. 


Davicl  1.  c,  necrosin  morbum  periostei,  qui  et  ex- 
ternis et  internis  causis  'progigni  posset,  appellat. 
Membranam  illam  inflammari,  humorem  purulentum 
inter  eam  et  os  exoriri,  itaque  periosteum  ab  osse 
separari  et  corrodi,  nunc  vero  sensim  sensimque  mol- 
les partes  circum  iacentes  tali  modo  affici  existimat. 
Periosteum  resolutum  tum  vaginam  formare  contendit 
in  qua  os  separatum  sine  connubio  cum  eo  lateat;  de- 
in  succum  osseum  in  vasis  membranae  illius  retineri 
illam  intumescere,  ossescere  et  novum  cylindrum  osse- 
um constituere  dicit,  qui  mortuum  vaginae  instar  cir- 
cumdet. Aperturas  fistulosas,  quae  in  illo  novo  osse 
inveniuntur,  eas  corrosiones  nominat,  quas  pus  morbi 
initio  in  periosteo  progenuit.  Troia  os  novum  inter 
laminas  periostei  deponi  asserit. 

Opinio  Duhamelii,  qui  structuram  laminosam  os- 
sium se  invenisse  contendit,  eamque  inde  proficisci  iu- 
dicavit,  quod  periosteum  os  conformet,  fontem  omnis 
erroris  praebuit , sed  quia  ossis  intima  fabrica  investi- 
gationibus diligentissimis  evicta,  et  reticularis  inventa 
est,  theorema  etiam  Duhamelii  iam  dudum  refutatum 
et  reiectum  est.  Minus  tamen  repudiata  est  opinio  de 
necroseos  indole,  quae  theoi'emate  Duhamelii  nititur, 
eoque  ipso  falsa  sit  necesse  est.  Necrosis  vero  est 
secundum  expositionem  111.  Rudolphi  et  aliorum  eti- 
am recentiorum,  mors  magis  minusve  extensa  alicuius 
ossis  particulae  paginae  internae  externaeve,  et  hunc 
absolvit  decursum ; 

Si  ossis  pars  integumentis  suis  propriis,  ut  perios- 
teo spoliata  est,  enecatur,  non  propterea  veio,  quod 
periosteum  non  amplius  novas  lamellas  formare  pos- 


iit , sed  quia  vasa  nutrientia  ossium  partis,  praesertim 
superficiariae,  quibuscum  periosteum  pertextum  est, 
eademque  ad  os  transmittit,  periosteo  ademto  etiam 
destruuntur  vel  disrumpuntur ; quidquid  vero  in  orga- 
nismo non  amplius  nutritur  emoritur,  et  os  etiam  iux- 
ta  longitudinem  partis  nudatae  interit.  Verum  offen- 
sione partiali  non  tota  ossis  substantia,  sed  illa  tan- 
tummodo pars,  ad  quam  vasa  nutrientia  periostei  des- 
tructi proprie  tendunt,  destruitur. 

Qualis  est  ratio  periostei  in  necrosi  externa,  talis 
est  medullaris  in  necrosi  interna  telae.  In  posteriore 
casu  causa  morbi  infert  inflammationem  telae  medul- 
laris aut  paginae  ossis  cavitati  medullari  proximae,  vel 
acutam  vel  chronicam;  tela  illa  ob  hanc  affectionem 
magis  minusve  destructa,  secedit  a pagina  quam  obte- 
gere debet,  et  efficit  enecationem  partis  illius  ossis, 
quae  usque  ad  illam  extenditur,  quorsum  vasa  alia 
nutrientia,  adhuc  integra  meant. 

Pars  quaeque  mortua  in  organismo  nostro  est  e- 
tiam  aliena,  ad  quam  expellendam  natura  vires  suas 
impendit.  Ossis  partes  adhuc  sanae  intumescunt,  et 
circuitum  saepe  mirificum  exhibent,  rarefiunt  et  indo- 
lem referunt  spongiosam,  molliorem.  Sensim  sensim- 
que  extenditur  affectio  ad  vicinas  partes  os  ambientes, 
et  membri  totius  tum  partes  durae  tum  molles  affec- 
tae apparent,  quo  facto  in  his  omnia  symptomata,  su- 
pra recensita,  conspiciuntur.  Interea  pars  mortua  per 
totum  circuitum  a parte  ossis  integra,  ita  diducitur, 
ut  pars  emortua  ab  integra  ceu  vagina  includatur,  ple- 
rumque omnino  mobilis,  interdum  vero  uno  alterove 
loco  ei  adhaerens,  et  sequestri  nomine  designatur.  Sub- 


inde  tantummodo  una  eademque  vel  maior  vel  minor 
ossis  pars,  modo  plures  et  parvae  eius  enecatae  inve- 
niuntur. Vaginam  illam,  quam  ossis  veteris  integra  et 
exterior  pars,  circum  mortuam  format,  David  et  fere 
omnes  veteres  os  novum  ex  ossificatione  periostei  ip- 
sius, vel  alio  modo  ex  eo  constructam  existimabant. 
Haecce  pars  rarefacta  ostendit  foramina  plura  s.  cana- 
les fistulosos,  ulceribus  partium  mollium  ex  earum 
ruptura  orsis,  respondentes,  quae  per  parenchyma  'us- 
que ad  cavitatem,  cui  sequester  inest,  permeant,  quae- 
que verosimile  cocrosione  puris , ex  mollibus  partibus 
ad  os  destillantis,  originem  trahunt.  Harum  vero  nun- 
quam plures  quam  octo  inveniri  dicuntur,  neque  clau- 
duntur quoad  pars  enecata  medio  ossi  insidet.  Fora- 
mina haecce  sunt  illa,  quorum  supra  iam  mentionem 
feci,  quae  stilo  exploratorio  immisso,  ad  mortuam 
partem  detegendam,  diagnosin  morbi  certiorem  red- 
dunt. Os  vetus  nunc  tantae  invenitur  mollitiei,  ut 
rescindi  possit,  quo  facto  corpora  enecata  eximi  que- 
unt operatione  sic  instituta,  ut  ab  uno  foramine  ad 
alterum  inscisio  fiat.  Omnibus  emortuis  egestis,  cau- 
saque mali  quae  stimulum  continuum  ciet,  remota,  , 
evanescunt  morbi  phaenomena,  et  quodvis  organon 
infestatum  atque  aegrotum  pedetentim  ad  statum  na- 
turalem revertitur. 

Ex  hac  expositione,  quae  111.  Rudolphi  etiamque 
aliorum  recentiorum  opiniones,  qui  statum  hunc  mor- 
bosum diligenter  et  exacte  indagaverunt,  recenset,  per 
se  elucet  error  eorum,  qui  phaenomena  relata  alia 
esse  credebant,  quam  revera  sunt.  Illam  inflamma- 
tionem periostei,  quae  ex  vitio  in  profundo  osse  con- 


sensus  ope  nascit ur,  quaeque  intumescentia  stipata 
est,  ossificationis  causa  induci  putabant.  David,  Troia 
etc. , mollibus  partibus  ruptis  inveniebant  os  denuda- 
tum periosteo;  quod  in  locis  illis  suppuratione  dele- 
tum fuit,  et  tum  ossificationem  eius  assumebant,  si- 
quidem os  circum  frustulum  illud  positum,  tumidum 
et  mollius  moleque,  rarefactum  inveniebant,  et  ita 
novum  os  formatum  esse,  credebant.  Iam  vero  ad 
exactam  expositionem  et  opinionem  meam  adfirman- 
dain  etiam  forma  partis  enecatae  sequestri  nomine 
designatae  respicienda  erit,  quae  fere  omnia  a me 
proposita  affirmabit. 

Sequestri  exemti  forma  utcunque  vel  omnino 
cylindrica,  signum  est  enecationis  totius  parietis  ossis 
interni,  quae  ex  destructione  telae  medullaris  origi- 
nem traxit , vel  partem  cylindri  fuisse  ostendit  si  tan- 
tummodo affectio  partialis  fuit,  quae  enecationem 
effecit.  Superficies  exterior,  parenchymati  ossis  antea 
iuncta , inaequalis  est,  rugosa  et  scabra  cortici  arbo- 
rum haud  dissimilis,  quod  omnes  sequestri  musei 
nostri  anatomici,  quorum  indagatio  mihi  concessa  est, 
nec  minus  illa,  quae  Weidmann  i)  delineavit,  de- 
monstrant,' idque  auctor  in  expositione  tabularum 
illarum  etiam  signum  esse  ait,  ossis  paginam  externam 
non  esse  emortuam,  siquidem  haec  semper  laevitatem 
referat.  Nam  in  necrosi  disiungitur  parenchyma  ossis 
intimum,  quod  fabricae  reticularis  est,  quam  ob  rem 
sequestri  faciem  non  aequalem  sed  inaequalem  esse 

oportet.  Cavitas  medullaris  sequestri,  quae  inibi  in- 
venitur, _ si  pagina  tota  interna  emortua  fuit,  eadem 
est  quam  in  statu  naturali  ratione  inaequalitatis,  sed 
medulla  et  contextus  reticularis  non  animadvertuntur, 
quippe  quae  semper  deleta  sunt.  Color  eius  vel  albus 
,vel  niger  est,  siquidem  pars  denudata  aeris  accessui 
exposita  colore  nigro  imbuitur.  Saepe  invenitur  se- 
quester foraminibus  quasi  laceris  instructus. 

Iam  reverto  ad  opinionem,  quam  aluerunt  aucto- 
res de  regeneratione  aut  ut  dicunt  de  formatione  ossis 
novi  circa  emortuum,  sed  varias  iterum  agitabant  hac 
de  re  sententias,  quarum  supra  iam  mentionem  feci. 

Multum  iam  disputatum  est  de  facultate  regene- 
randi in  corpore  nostro,  siquidem  illa  facultas  in  or- 
dinibus infimis  animalium,  sanguine  frigido  praedito- 
rum, eximia  est;  sed  experientia  docuit,  restauratio- 
nem eo  perfectiorem  esse,  quo  imperfectius  cerebrum 
et  systema  nervosum  sit.  Quum  vero  corpus  huma- 
num his  perfectissimum  nominari  possit  facile  intel- 
lectu est,  propterea  etiam  facultatis  illius  gradum 
minimum  ei  inesse;  praeterea  etiam  restitutio  membri 
totius  deperditi  nondum  exemplis  affirmata  est,  nec 
etiam  in  illo  casu  ubi  membrum  aliquod,  corpori  ro- 
busto atque,  si  ab  illo  vitio  discesseris,  omnino  sano, 
vi  externa  demtum  fuit.  Attamen  facultas  quaedam 

i 

restaurandi,  licet  limitata,  nostro  etiam  corpori  in- 
haeret, siquidem  tantummodo  partialis  et  in  molliori- 
bus et  in  durioribus  organismi  partibus  est,  et  expe- 
rientia nobis  persuadet,  detrimentum  particularum 
ossis  eodem  modo,  ut  in  mollioribus  partibus  redinte- 
grari. Sed  omnes  partes  illae  regeneratae  nunquam 

indolem  eandem  referunt,  quam  partes  ceterae.  Ita 
ut  quaeque  cicatrix,  quae  detrimentum  molis  restau- 
ravit, facile  cognosci  possit,  ita  etiam  callus  qui  ossa 
fracta  iunxit,  facili  opera  dignosci  potest  ex  propria 
fabrica,  quippe  quae  densior  est  priori. 

Caries,  vulnera  ossium  et  multa  alia  vitia  huiusce 
processus  praebent  exempla.  Vasa  ossis  ipsius  adbuc 
integra  effundunt  in  locum  restaurandum  lympham, 
quae  ex  forma  granulationis  in  cartilagineam  demum- 
que  in  osseam  transit.  Processus,  hoc  modo  eveniens 
iam  Celso  i)  notus  fuisse  videtur,  qui  ab  osse  ipso 
carnem  increscere  dicit.  Periosteum  vero  nunquam 
adiuvat  hanc  regenerationem,  neque  ossificatione  pro- 
pria, neque  effusione  lymphae,  siquidem  ipsum  in  illa 
parte,  ubi  os  partibus  mollibus  apertis  vitiosum  con- 
spicitur deest.  Observatae  sunt  fracturae  ossium  et  ob- 
servantui  etiam,  ubi  modo  fragmenta  modo  vero  mag- 
nae ossis  paites  una  cum  periosteo  ablatae  erant  et 
nihilo  minus  tamen  sine  periosteo  ossa  ad  sanitatem 
perducebantur.  Ex  ipso  igitur  ossis  parenchymate 
evenit  quaeque  redintegratio;  lympha  quae  illius  pro- 
cessus causa  in  loco,  ubi  accidere  debet  invenitur,  a 
vasis  ossis  propriis  inibi  effusa  est.  Restauratio  illa 
partialis  revera  interdum  haud  exigua  est,  quod  qui- 
dem fracturae,  quibus  pars  ossis  magna  partes  molles 
perforans  et  prominens  saepe  resecatur,  et  nihilo- 
minus ossa  iterum  iunguntur,  evincunt;  porro  etiam 
decapitationes  ossium,  ubi  interdum  regeneratio  eo- 
rum callo  evenit;  sic  Orred  2)  narrat,  post  ossis  hiu 

1}  Liber  VIII.  caput  1. 

meri  decapitationem , tribus  mensibus  peractis,  locum 
eius  callo  adhuc  molli  restauratum  se  vidisse,  eiusmodi 
exempla  multa  ab  auctoribus  narrata  sunt.  Haecce  re- 
stauratio vero  ut  in  priori,  ita  etiam  in  altero  casu 
partialis  tantummodo  nominari  potest,  et  citra  dubium 
ab  osse  ipso  processit. 

Talis  fuit  etiam  mandibulae  restauratio,  a Weid- 
mann  i)  delineatae,  quam  in  tabularum  expositione 
ex  toto  fere  amissam  et  regeneratam  nominat.  A par- 
tibus adhuc  sanis  verisimile  restauratio  incepit,  siqui- 
dem non  ex  toto  destructa  fuit,  et  os,  quod  restitu- 
tum vocat  minime  omnino  regeneratum,  sed  adhuc  maxi- 
me vitiosum  est;  excrescendae  verrucosae,  foramina 
plurima,  quae  non  ad  naturalem  fabricam  pertinent, 
et  processus  coronoidei  ex  maxima  parte  adhuc  de- 
leti, opinioni  meae  favere  videntur.  Hanc  sententiam 
affirmat  etiam  narratio  111.  Rudolphi  i)  qui  in  noso- 
comio Parisiensi,  syphiliticorum,  talem  maxillam  se 
vidisse  refert,  cuius  magna  pars  salivatione  nimia  us- 
que ad  ramos  extincta  fuerat  ita  ut  restauratio  quam- 
vis etiam  partialis  subsecuta  esset;  margo  alveolaris 
enim  praecipue  destructus  restitutus  erat,  neutiquam 
vero  dentes  amissi.  Haud  dubie  narrationibus  illis, 
quae  mandibulam  totam  deperditam  et  iterum  regene- 
ratam fuisse  dicunt,  non  magna  fiducia  habenda  est. 

et  mihi  vel  fabulae  vel  errores  esse  videntur,  siquidem 
casus  certe  iste  fuit  ut  in  exemplis  supra  recensitis. 

Exemplar  necroseos  in  tibia  i)  vidi  etiam  in  museo  no- 
stro anatomico,  quod  iuxta  descriptionem  in  catalogo  pro- 
stantem luculentissime  testari  dicitur,  ossa  soluta  novo  cy- 
lindro osseo  inclusa  esse.  Partes  liuiusce  tibiae  extremae 
integrae  sunt,  et  novus  ille  cylindrus  in  plurimas  par- 
tes divisus  est,  et  mihi  massa  rarefacta,  neutiquam  ve- 
ro novus  cylindrus  esse  videtur ; sed  restauratio  in  hac 
parte  etiamsi  non  facto  est,  facillime  tamen  fieri  po- 
tuit siquidem  non  tota  diaphysis  malo  laboravit;  ve- 
rumtamen  regeneratio  hoc  in  casu,  si  evenisset,  partia- 
lis modo  fuisset.  Ibidem  vidi  etiam  tibiam  et  fibulam 
2)  lateris  dextri  hominis  adulti;  utrumque  os  necrosi 
fere  omnino  destructum,  talus  et  calcaneus  citra  dubi- 
um ob  vitium  cariosum  cum  tibia  anchylosin  veram 
constituunt,  sed  nusquam  vestigium  restaurationis  ob- 
servavi, superior  extremitas  artui  proxima  tantummodo 
integra  apparet.  Exemplar  huic  simile  delineavit  Weid- 
mann  in  opere  iam  citato. 

Omnes,  qui  ossis  novi  formationem  circa  emortuum 
assumebant  hoc 'in  morbo,  consentiunt,  solummodo  os- 
sa tubulosa  ita  regenerari.  Attamen  dicunt  necrosin 
etiam  ossa  cranii  et  omnia  lata  afficere  posse,  sed  hoc 
in  casu  negant  regenerationem.  Piibes  3)  ossa  cranii 
necrosi  affecta  non  iterum  regenerari  dicit,  siquidem 
morbus  in  iis  semper  ex  causa  originem  trahat,  quae 

primum  periosteum  offendat  et  destruat,  quapropter 
membrana  illa  expers  facultatis  os  regenerandi  sit,  et 
pericranium  internum  seu  dura  mater  nihil  praestare 
possit  ad  restaurationem,  integritas  vero  periostei  ne- 
cessaria sit  ad  novum  os  producendum.  Sed  non  ex- 
plicavit quidni  ossa  cetera  lata,  ut  os  innominatum, 
cuius  necroseos  exemplar  Weidmann  i)  delineavit, 
iterum  regenerentur,  siquidem  tamen  sicut  ossa  tubu- 
losa, etiam  eorum  superficies  utraque  periosteo  invo- 
luta est,  ut  scapula,  os  ilei  etc.  et  conditio  restaurati- 
onis quam  statuerunt,  in  utroque  casu  una  eademque 
mihi  esse  videtur. 

Sed  exempla  necroseos  internae  ossis  scapulae  et 
aliorum  ossium  latorum  existunt,  ubi  vero  neutiquam 
scapula  tota  destructa  fuit,  sed  sequestro  egesto,  ossa 
reversa  sunt  in  statum  normalem,  quod  Weidmann 
auctor  etiam  affirmat.  Omnia  exemplaria  ab  hoc  viro 
delineata,  et  illa  quae  puscrutari  mihi  licuit  in  museo 
nostro,  ostendunt  passim  restaurationem  partialem, 
quae  etiam  tantummodo  necessaria  est,  siquidem  de- 
trimentum in  iis  partiale  fuit.  Necroseos  scapulae 
equinae  exemplar  descripsit  etiam  111.  Rudolphi  2) 
quod  vidit  in  schola  veterinaria  Alfortensi.  Vir  Peril- 
lustris in  itineribus  suis  omnia  fere  musea,  natatu  dig- 
na, perscrutatus  est,  praecipue  vero  ossa  necrotica  in- 
dagationi accuratiori  subierit,  sed  nunquam  aliam  necro- 
seos speciem  invenit,  nisi  eam  qua  pars  ossis  interna 
enecata  fuit.  Illi  simile  est  exemplar  necroseos  eius- 

dem  ossis  equini,  quod  asservatur  in  museo  scholae 
nostrae  veterinariae,  cuius  descriptio  longior  est,  quam 
ut  hoc  loco  possit  exhiberi,  sed  luculentissime  etiam 
me  iudice  necroseos  speciem,  saepius  a me  commemo- 
ratam, ostendit. 

Omnia  hucusque  relata  refutant  satis  superqua 
theoremata  de  ossificatione  periostei,  quam  evenire 
dicunt  illis  in  casibus,  ubi  totum  os  eneca  tum  est.  Ubi 
vero  res  ita  se  habet,  et  os  per  totum  circuitum,  aut 
saltem  diaphysis  eius  tota  enecatur,  causa  etiam 
vehementior  requiritur,  et  corpus  totum,  praecipue 
vero  membrum  affectum,  tali  enecatione  immune  esse 
non  potest ; siquidem  os  inde  a momento  enecationis 
incipientis  corpus  fit  alienum,  partes  irritat  vicinas, 
prae  ceteris  eas,  quae  ei  proximae  iacent,  scilicet  pe- 
riosteum, quod  os  circumdat  et  intime  ei  cohaeret, 
inflammatio  eius  et  propter  irritationem  continuam, 
suppuratio  necessario  induci  debet;  tum  demum  afficiun- 
tur pedetentim  ceterae  partes,  et  postremo  cutis,  quae 
rumpitur  et  magnam  aopiam  puris  eliminat.  Plerum- 
que hoc  in  casu  febris  lenia  iam  subest,  vel  accedit, 
et  ita  vitam  extinguit  aegroti.  Iam  si  pars  ossis  parva 
necrosi  obsessa  est,  phaenomena  gravissima  animad- 
vertuntur, quanta  sint  necesse  est,  si  totum  os  prae- 
cipue tantae  longitudinis , ut  tibia,  femur,  humerus 
etiamsi  tantummodo  in  diaphysi  affectum  est.  Integri- 
tas vero  periostei  necesseria  est  secundnm  opiniooem 
Davidi,  Troia  etc;  sed  facile  intelligitur,  non  integrum 
illud  esse,  et  propterea  neque  ossificatione  propria 
neque  alio  modo  aliquid  ad  ossis  regenerationem  prae- 

stare  posse,  si  etiam  facultas  haec  ei  inesset,  quia 
iam  deletum  est.  Quonam  in  casu  potest  periosteum  ali- 
quid praestare  ad  regenerandum  os,  nisi  in  illo,  ubi  totum 
os  emortuum  est?  nam,  si  externa  ossis  pagina  ene- 
catur, redintegratur  pars  exfoliata  a parenchymate 
integro  ossis  ipsius,  et  periosteum  ab  illo  processu  ex- 
cluditur; ubi  vero  interna  pagina  emoritur,  separatur 
os  usque  ad  illam  partem,  ubi  vasa  nutrientia  adhuc 
sana  discurrunt,  et  quia  periosteum  non  internam  ob- 
vestit  paginam,  hoc  etiam  in  casu  nihil  praestare 
potest. 

Ribes  i)  qui  opiniones  auctorum  Francogallorum 
collegit,  dicit:  „11  y a une  espeoe  de  necrose,  dans 

laquelle  il  ne  se  fait  pas  de  regeneration.  En  effect, 
si  la  moitie,  le  tj  ;rs  ou  le  quart  interne  de  1’epaisseur 
du  cylindre  osseux  vient  par  une  cause  quelconque  a 
etre  frappe  de  mort,  la  portion  exterieure,  qui  a con- 
serve la  vie,  et  qui  forme  1’enveloppe  de  cette  partie 
morte,  se  ramollit,  se  gonfle,  se  tumefie,  s‘en  deta- 
che,  et  s’en  ecarte,  comme  si  c’ctait  un  nouvel  os  — 

. pendant  ce  travail  la  portion  necrosee  se  deta- 

che,  et  tombe  dans  la  cavite  medullaire;  elle  se  trou- 
ve  ainsi  dans  la  condition  de  la  necrose  d’une  partie 
de  toute  1’epaisseur  mortifiee  et  renfermee  dans  un  cy- 
lindre osseux  regenerce.  Bordenave  callisen,  Haller, 
Tenon  ont  connu  la  necrose  de  la  portion  interne  de 
1’epaisseur  du  cylindre  osseux.  “ 

Haec  vero  species,  cuius  auctor  nominatus  descrip- 
tionem exhibuit,  cuiusque  naturam  exposuit,  est  ne- 

erosis  vera , cuius  explicationem  iam  supra  collocavi, 
et  quae  veram  continet  necroseos  internae  rationem. 
Omnia  exemplaria  necroseos,  in  museo  nostro  as- 
servata, circa  internam  paginam  penitus  affecta,  pa- 
ginam referunt  externam  diaphyseos  integram,  cavita- 
tem medullarum  vero  destructam.  In  nonnullis  exem- 
plaribus conspicitur  ossis  parenchyma  in  parte  cavitati 
medullari  proxima  nigro  colore,  enecationis  partis  il- 
lius criterio,  externa  vero  pars,  quae  pesiosteo  proxi- 
ma est,  vasaque  nutrientia  ex  eo  accipit,  naturalem 
offert  colorem.  Mortuum  a vivo  discerni  potest  ob 
differentiam  coloris  partis  Utriusque,  sed  separatio 
nondum  incepit,  i)  Porro  tibia  dextra  iuvenis  sede- 
cim annorum  externum  ossis  corticem  tenuissimum 
portendit,  ita,  ut  luculentissime  intelligi  possit,  detri- 
mentum massae  internae  parenchymatis  factum  esse. 

Forma  sequestri,  quam  supra  iam  exposui,  haud 
exigui  est  momenti,  siquidem  penitior  eius  perscruta- 
tio sententiam  meam  veram  esse  affirmat.  Sequestri 
ipsius  crassities  parva  et  cavitas  medullaris  eo  circum- 
clusa est;  externa  eius  superficies  quasi  corticalis,  evi- 
denter contestatur,  non  esse  faciem  ossis  totius  emor- 
tui, quippe  quam  glabram  esse  oportebat.  Cum  qui- 
dam hasce  inaequalitates  puris  corrosioni  adseribant, 
obiiccre  licet,  pus  tum  demum  ad  sequestrum  perve- 
nire posse,  si  partes  molles,  ideo  periosteum  quoque 
abscesserint,  id  est  destructae  sint,  pus  exteriorem  os- 
sis partem  eamque  sanam  exederit,  et  cloacas  supra 

commemoratas  formaverit.  Nihilominus  forma  sequestri 
indicat,  aspritudines  non  ex  puris  corrosione  esse 
profectas,  quum  forma  ista  corticalis  omnia  eius  latera 
ambiat:  quod  quidem  ut  efficiatur,  puri  ipsi  innatet 

et  cavitas  medullaris,  in  qua  nullum  corrosionis  vesti- 
gium observatur,  exesa  sit  necesse  foret,  siquidem 
pus  non  minus  facile  ad  hanc,  quam  ad  superficiem 
externam  pervehi  potest.  Denique  etiam  tanta  puris 
copia  os,  sequestrum  ambiens,  sive  sit  parenchyma 
externum  integrumque  prioris,  sive  recens  natum, 
prorsus  destrueretur.  Omne  inter  auctorum  opiniones 
discrimen  latet  forsitan  in  falsa  notione  vocabuli  re- 
generationis; nam  si  restaurationem  partium  illarum, 
ubi  foramina  cloacae  clicta  et  alia  detrimenta  molis  pure 
facta  sequestro  eliminato,  novum  cylindrum  osseum 
nominare  velis,  existentia  eius  negari  non  potest,  si- 
quidem ut  in  mollibus  partibus  etiam  in  duris  restau- 
ratio massae  destructae  evenit,  nisi  nimium  sit  deper- 
ditum. Attamen  errorem  commiserunt  viri  illi,  si- 
quidem ex  periosteo  illam  regenerationem  fieri  autu- 
maverint, quod  nunquam  contingit;  et  effata  Bonnet, 
Aerei  etc.  de  maxilla  ex  toto  regenerata  fide  maiori 
non  digna  sunt,  et  si  vera  essent,  normam  tamen 
haud  exhiberent,  siquidem  exemqla  talis  phaenomeni 
rarissima,  et  exceptionibus  magis  adnumerancla  sunt. 

Nam  thesaurus  ossium,  et  vitiosorum  et  sanorum, 
locupletissimus,  quo  museum  nostrum  gaudet,  nul- 
lum exemplum  talis  restaurationis  profert,  neque  re- 
centiorum  ullus  mihi  innotuit,  qui  exemplum  eiusmodi 
narraverit.  Viri  illi  clarissimi  maxillam  ex  parte  et 
sine  dubio  ex  magna  parte  regoneratam  viderunt,  cu- 

ius  instauratio  ab  integra  parte  ossis  incepit  similique 
ratione  comparatum  fuit  de  casu  ab  111.  Rudolphi 
proposito,  quem  supra  recensui.  Sed  alia  etiam  ar- 
gumenta refellunt  theoremata  de  formatione  ossis  novi. 

Omnes,  novam  productionem  statuentes,  consen- 
tiunt, processum,  quo  id  eveniat,  periosteo  adscriben- 
dum  esse.  Si  vera  est  theoria,  os  etiam  sequestrum 
amplectens  sine  periosteo  inveniatur  necesse  est,  si- 
quidem membranam  ipsam  ossis  novi  fundamentum 
formare  dicunt,  reproductionis  vero  totius  periostei 
nemo  adhuc  mentionem  fecit;  tamen  periosteum  cir- 
cum os,  necrosi  peracta,  semper  deprehenditur,  et 
Leveille  i)  tradit:  ,,Ie  conserve  dans  mon  cabinet 

une  veritable  necrose  j’ai  eu  soin  aussi,  de  ne  pas  en- 

lever  lo  perioste  en  effet  de  toutes  parts  el- 

le  adhere.  “ Quomodo  nata  est  membrana  illa  nova, 
si  prior  in  os  versa  fuit? 

Ad  formationem  tantam,  quanta  est  ossis  novi, 
procul  dubio  vires  corporis  omnino  integrae,  et  con- 
stitutio robusta,  tali  productioni  idonea,  pertinent. 
Praecipue  autem  corpus  vacare  debet  omni  dyscrasia, 
quippe  quae  ossificationi  non  favet:  sed  invenitur  sta- 
tus necroseos  verae  in  hominibus  cachexia  laboranti- 
bus, ut  syphilitica,  scorbutica  etc.  quae  cum  proclivi- 
tate sanguinis  et  humorum  ad  putredinem  iunctaesunf. 
His  cachexiis  necroseos  originem  irrogant,  et  nihilomi- 
nus hisce  persistentibus  os  novum  subnasci  contendunt. 
Nonne  huic  theoremati  contrarium  quiddam  inest? 
In  scorbuto  callum,  quo  ossa  iuncta  fuerunt  iterum 


i)  L.  c.  pag.  301. 

dissolvi  enque  rursus  frangi  dicunt,  et  hoc  in  mor- 
bo novum  os.  formatur  secundum  opinionem  aliorum 
virorum.  Omnis  etiam  reproductio  ex  sanguine  fit, 
qui,  si  dissolutus  est,  destructionem  magis,  quam  re- 
productionem  paestare  videtur.  Argumentum  hoc  sine 
dubio  maximi  est  momenti,  et  per  se  iam  omnia  alia 
theomerata  refutare  potest.  Porro  quodcunque  mor- 
tuum, ideoque  etiam  pars  ossis  enecata,  vel  os  totum 
emortuum,  corpori  nostro  alienum  est,  quod  expellere 
natura  molitur.  Pars  ista  scilicet  finitimas  sanas  irri- 
tans, inflammationem,  et  nisi  removetur,  illico  suppu- 
rationem et  destructionem  inducit,  nec  restauratio  pri- 
us fit,  quam  corpus  irritans  demtum  sit.  Eadem  etiam 
est.  ratio  necroseos;  novum  os  si  omnino  formari  po- 
test, procul  dubio  non  prius  formatur,  quam  vetus 
mortuum  est,  hoc  vero  ab  eo  inde  momento,  ubi  emo- 
ritur, corpus  alienum  est,  irritat  partes  circum  dispo- 
sitas, et  si  diutius  inhaeret,  suppurationem  progignit 
et  destructionem;  nihilominus  novum  os  formari  di- 
cunt circum  hanc  mortuam  partem.  Quomodo  igitur 
os,  quod  novum  dicunt,  potest  exoriri,  quod  periosteo 
circumdatum,  vaginae  instar  emortuam  partem  includit 
quod  iam  a primo  initio  invenitur,  ubi  partes  molles 
ruptae,  digitis  vel  specillo  indagationem  permittunt? 
Attamen,  Pubes  dicit  i).  „La  nature  separe  l’os  necro- 
see  des  parties  vivantes,  l’expulse  au  dehors,  et  en  meme 
temps,  dans  quelques  cas,  travaille  a la  formation 

d’un  nouvel  o s.“  Ista  quidem  ratio  est  in  exfoliatione 
sed  minime,  ut  iam  supra  posui,  in  necrosi  vera. 

. Equidem  necrosin  veram  ertecationem  parris  internae 
ossis  tubulosi  vel  plani  appello,  quae  ab  extremis  vi- 
vis adhuc  partibus  secedit,  et  iis  continetur;  porro  ne- 
gari non  potest  restauratio  ossium  partialis,  ut  in  mol- 
libus partibus,  si  parenchyma  eius  molis  suae  detrimen- 
tum fecit,  sed  restauratio  et  in  uno  et  in  altero  casu  sem- 
per  ex  pai'enchymate  partis  ipsius  integrae  procedit 
nunquam  ex  periosteo,  quod  solummodo  ossa  obtegit, 
et  vasis  pertextum  est  quae  ex  eo  in  os  transeunt. 

Troia,  Blumenbach  et  Kohler  experimenta  insti- 
tuerunt circa  ossium  regenerationem  in  avibus  ut  Scarna 
in  cane,  cuius  iam  supra  mentionem  feci;  destructione 
medullae  et  impletione  cavitatis  illius  linamento  per- 
acta, totum  os  emortuum  esse  et  novum  iterum  pro- 
gigni putabant,  siquidem  vasa  nutrientia  ossis  veteris 
deleta  fuissent;  sed  si  etiam  vasa  illa  destructa  sunt 
quae  ad  paginam  ossium  internam  meant,  existunt  ta- 
men ramuli  nutrientes  alii  ex  arteriis  nutritiis  et  ex 
iis  quae  ex  periosteo  ad  externam  parenchymatis  par- 
tem accedunt,  et  os  totum,  quod  iam  antea  exposui, 
emori  haud  necesse  est  siquidem  pars  una  eius  adhuc 
integra  est  et  nutritur. 

"V  idemus  autem  quotidie  viribus  naturae  nihil  ar- 
duum esse;  quapropter  etiam  regeneratio  ossis  totius 
novi  in  singulis  casibus  fieri  potest,  quamquam  proces- 
sum, quo  fiat,  animo  concipere  nequeo;  ex  exemplaribus 
etiam  idis,  quae  partim  in  museo  nostro  asservantur, 
partim  in  tabulis  aeneis  operi  Weidmanni,  multis  ne- 

croseos  imaginibus  instructo,  adiectis  deprehenduntur, 
non  aliam  necroseos  speciem  inveni,  quam  illam  a me 
recensitam.  Sed  omnia  illa  exemplaria,  praecipue  ve- 
lo fonna  sequestri,  propriis  oculis  absque  opinione 
praeiudicata  investiganda  sunt,  ut  rite  iudicentur. 


CURRICULUM  VITAE 

EX  DECRETO 

GRATIOSI  MEDICORUM  ORDINIS 
BEROLINENSIS 
ADIECTUM. 


Ego  Georgius  Carolus  Angustus  Kleemann,  secundo 
Septembris  die  anno  MDDCCXCVI  Berolini  natus,  et 
Christianae  religioni  secundum  Calvini  formulas  ad- 
dictus sum.  Pater  optimus^  medicinae  doctor  et  de 
consiliis  regis  medicinalibus  supremis,  anno  millesimo 
octingentesimo  nono  obiit.  Tirocinio  absoluto  ut  su- 
blimioribus vacarem  studiis,  gymnasium  adii  Joachimi- 
cum  Berolinense,  quod  usque  ad  ineuntem  annum 
MDCCCXII  frequentavi. 

Aestivo  huiusce  anni  semestri  in  numerum  studio- 
sorum receptus  sum  seminarii  medico  chirurgici  mili- 
taris Berolinensis;  per  quod  quidem  temporis  interval- 
lum celeberrimos  audire  professores  mihi  contigit:  B. 
Kiesewetter  de  logice  et  hodegelice,  1 11.  Hermbstaedt 


et  Cei.  Turte  de  physice,  chemia  et  pharmacia  tam 
theoreticis  quam  experimentalibus,  B.  Wildenow  de  bo- 
tanice,  111.  Rudolphi  de  physiologia,  anatomia  universa 
111.  Knape  de  osLeologia  et  splanchnologia  disserentes  ; 
artem  cadavera  rite  secandi  in  theatro  anaLorruco,  viri 
Ili.  Rudolphi  et  Knape  me  docuerunt.  111.  a Koenen 
et  Cei.  Osann  physiologia  et  pharmacologia,  Cei.  Fridr. 
Hufeland  pathologia  et  therapia  generali  ac  semio- 
tice,  111.  Horn  pathologia  speciali  et  doctrina  de  mor- 
bis syphilitici?)  Clar.  Mursinna  et  Cei.  Klnge  doctrina 
de  fractis  luxatisque  ossibus,  de  operationibus  chirur- 
gicis, nec  minus  fasciarum  applicandarum  arte,  III. 
Graefe  doctrina  de  dynamicis  ossium  morbis,  et  chi- 
rurgia generali  et  speciali  me  instituendum  curaverunt. 
Finito  fere  cursu  studiorum,  exercitum  potentissimi 
Regis  nostri  in  Francogalliam  secutus  sum  anno 
MDCCCXV ; in  patriam  redux  anno  MDCCCXF  III, 
in  legionem  praetorianam  primam  transcriptus  sum,  ut 
officia  chirurgi  praestarem.  Autumno  anni  praeterlapsi 
missionem  impetravi  deinde  1 11.  Rudolphi  scholas  de 
anatomia  pathologica,  Cei.  Link  de  pharmacologia,  111. 
Knape  de  medicina  forensi,  Cei.  Rust  de  chirurgia 
IR,  Hufeland  de  therapia  speciali  interfui  eiusdemque 
exercitationes  clinicas  frequentavi. 

Tentamine  examineque  rigoroso  feliciter  peractis 
spero  fore,  ut  conscript  a defensaque  dissertatione  sum- 
mi mihi  concedantur  in  medicina  et  chirurgia  honores. 

theses  defendendae. 

I. 

Febris  intermittens  est  morbus  nervosus, 

II. 

Congestio  est  inflammatio  incipiens, 

III. 

Curatio  vulnerum  post  amputationem  per  suppu- 
rationem in  universum  praeferenda  est  curationi  per 
primam  intentionem. 


IV. 

Suicidium  semper  animi  morbum  supponit. 

